Pastoor-moord: Verhoor begin eers dan | Maroela Media
Die verhoor van Stefan Visser (29), die man wat verdink word van die moord op sy skoonma, past. Elsabe van Niekerk (55), het nie Dinsdag soos verwag in die Pretoria-hooggeregshof begin nie.
Die saak, wat tot 28 April op die hofrol is, kon nie begin nie aangesien Visser weens ŉ administratiewe fout nie van die Kgosi Mampuru II-gevangenis na die hooggeregshof gebring is nie.
Die verhoor begin dus Woensdag wanneer Visser na verwagting gaan pleit. Visser en Van Niekerk se familielede was Dinsdag in die hof.
Van Niekerk (55) is op 11 April verlede jaar in haar broer se werkswinkel in Gezina in die Moot-omgewing vermoor. Visser is kort ná haar moord in hegtenis geneem. Sy is dood aan 31 steekwonde vermoedelik van ŉ “knuckle duster”-vuisystermes en is vier keer gesny.
Van Niekerk se dogter, Leandri (30), en Visser was besig om te skei ten tyde van die moord. Leandri en Visser het twee kinders. Visser het tydens sy borgaansoek beweer sy skoonouers het in hul huwelik ingemeng en hom daarvan weerhou om sy twee kinders te sien nadat hulle met die egskeiding begin het.
Visser beweer hy het “geknak” toe Van Niekerk die dag van haar moord op hom gegil en hom gestamp het, waarna hy nie meer kan onthou wat gebeur het nie totdat hy later dieselfde dag in Rietondale in hegtenis geneem is. Hy is aangekeer by sy vriendin, met wie hy in verhouding is, se ouma se huis.
Moot Stefan Visser
Ek kan nie verstaan hoekom dit gedoen is nie? Hy het tog “klaar aanbeweeg” al was hy nog besig om te skei, want hy is by ‘n vriendin met wie hy in verhouding is, se ouma se huis in hegtenis geneem. Ek verstaan ook nie hoe jy so iets doen, en dan skielik nie die daad kan onthou wanneer jy gearresteer word nie?
Administatiewe fout is die rede hoekom hy nie in die hof was nie, ek dink dit is iemand wat nie sy werk gedoen het nie, alles val uitmekaar.
Baie ouers/skoonouers is ook die oorsaak van probleme in hul kinders se huwelike. Hulle meng in en gee nie die getroudepare n kans om hul probleme uit te sorteer nie. Ek het ondervinding daarvan. Almal maak foute en is nie foutloos nie. Van die kinders klou nog aan hul ouers se rokspande en hulle ouers kan hulle net nie laat gaan nie. Hulle kinders is altyd reg en so slim en jy het nie n sê nie. Hierdie man was sekerlik so kwaad vir sy skoonma en kon seker nie meer die inmenging verduur nie en het toe beheer verloor.… Lees meer »
Was ook daar, hulle hou daarvan om die kinders te gebruik as ‘n afdryging, almal in die “skoon familie” is dan eweskielik die regs kenners mat al wat’n raad is om die saak net verder te vererger !